stanford-oval/wikipedia huggingface dataset:
Tromssa

| Tromssa (Tromsø) |
| --- | --- |
 Kaamosaika Tromssassa.
 lippu:  vaakuna
 Tromssa
 Koordinaatit: 69°40′58″N, 018°56′34″E 
Valtio:  Norja
Lääni:  Tromssan lääni
Kunta:  Tromssa
Hallinto:  
 – Asutustyyppi:  Kaupunki
Pinta-ala:  
 – Kokonaispinta-ala:  2 521 km²
 – Maa:  2 472 km²
Väkiluku (1.1.2023):  77 992
 – Väestötiheys:  31,6 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Tromssa (norj. Tromsø, pohjoissaameksi Romsa) on kaupunki Norjassa. Asukkaita Tromssassa on 77 992 (1.1.2023). Kaupungin maapinta-ala on 2 472 km² ja väestöntiheys 31,6 as./km².
Tromssa on Norjan 12. suurin kaupunki. Se on myös Pohjoismaiden suurin napapiirin pohjoispuolella oleva kaupunki. Kaupunki sijaitsee noin 70. pohjoisella leveysasteella. Se on Pohjois-Norjan ja Tromssan läänin hallinnollinen keskus. Kaupungin keskusta sijaitsee Tromssan saarella, joka on noin 12 kilometriä pitkä ja kaksi kilometriä leveä.
Tromssa on kalastuksen ja merenkulun keskus. Kaupungista on kehittynyt myös arktisen alueen tutkimuksen keskus sekä perus- että soveltavan tutkimuksen suhteen. Vuonna 1968 perustettu Tromssan yliopisto on maailman pohjoisin yliopisto. Yliopiston lisäksi kaupungissa on arktiseen tutkimukseen keskittyvä Fram-keskus, jossa on noin parikymmentä eri tutkimuslaitosta, kuten Norjan merentutkimuslaitos ja Polaari-instituutti. Tutkimuksen painopistealueita ovat Barentsin meri ja Pohjoinen jäämeri, erityisesti kalatalous ja ilmastonmuutoksen vaikutukset. Lisäksi kaupungissa on useita satelliittipalveluihin keskittyviä yrityksiä sekä ympäristö- ja öljyalanyrityksiä palvelevia konsulttiyrityksiä. Tromssa isännöi myös Arktisen neuvoston sihteeristöä, joka on ollut pysyvästi Tromssassa vuodesta 2013 alkaen.
Kaupungin lempinimiä ovat Pohjolan Pariisi ja Jäämeren portti.
Historia

Ensimmäiset merkit ihmisasutuksesta alueella ajoittuvat noin 9 000 vuoden päähän. Tromssan lähellä olevan Skavbergin kallioista on löytynyt kalliomaalauksia, jotka on ajoitettu 4 500 vuoden päähän. Merkkejä saamelaiskulttuurista on 2 000 vuoden ajalta. Ensimmäiset skandinaavit saapuivat alueelle 300–400 jaa. 1700-luvulla alueelle muutti siirtolaisia Suomesta (kts. kveenit).
Tromssan kaupunki perustettiin 1794, mutta ensimmäinen kirkko on rakennettu jo 1252. 1800- ja 1900-luvun vaihteessa alueen suomalais- ja saamelaisyhteisöt joutuivat rajun norjalaistamisohjelman kohteeksi.
Natsi-Saksan valloitettua Etelä-Norjan toisessa maailmansodassa Tromssa toimi vapaan Norjan pääkaupunkina muutaman viikon ajan. Sodasta Tromssa säästyi ainoana Pohjois-Norjan kaupunkina ilman vahinkoja.
Kaupungin väkimäärä on kasvanut voimakkaasti 1960-luvulta asti. Tähän on vaikuttanut vuonna 1964 tehty kuntaliitos, jossa Tromssaan liitettiin Tromsøysundin ja Ullsfjordin kunnat sekä pääosa Hillesøyn kunnasta. Kuntaliitoshetkellä Tromsøysundissa oli yli 16 000 asukasta. Tromssan yliopiston perustaminen vuonna 1968 on myös vauhdittanut väestönkasvua.
Tromssassa toimii Tromssan ruijansuomalaisten yhdistys – Tromsø norskfinske forening (perustettu 1983).
Ilmasto

Huolimatta pohjoisesta sijainnistaan Tromssan seudulla vallitsee Golfvirran ansiosta leuto rannikkoilmasto. Kesällä lämpötila vaihtelee 5–28 °C välillä. Talven pakkasennätys Tromssassa on vain −18 °C, keskilämpötila tammikuussa on −4 °C.
Väestön kehitys

| Vuosi | Väkiluku | Väestömuutos % |
| --- | --- | --- |
| 1951 | 10 940 | — |
| 1960 | 12 283 | + 12,3 % |
| 1970 | 38 094 | + 210,1 % |
| 1980 | 45 833 | + 20,3 % |
| 1990 | 50 548 | + 10,3 % |
| 2000 | 59 145 | + 17,0 % |
| 2010 | 67 305 | + 13,8 % |
| 2020 | 76 974 | + 14,4 % |
Kyliä ja paikkoja

Moskivuono (Ullsfjord), Tromssannuora (Tromsøysundet)
Nähtävyyksiä

Tromssan tuomiokirkko
Revontuliplanetaario
Meriakvaario (Polaria)
Polarmuseo
Jäämerenkatedraali
Tromssan kansanmuseo
Yliopiston museo
Tromssan silta
Tunturihissi (näköalahissi)
Urheilu

Jalkapalloseura Tromsø IL pelaa Norjan toiseksi korkeimmalla sarjatasolla. Tromssa oli myös ehdolla vuoden 2018 talviolympialaisten järjestäjäksi.
Media

Tromssassa ilmestyviä sanomalehtiä ovat Nordlys, iTromsø ja Ruijan Kaiku.
Ystävyyskaupungit

| --- | --- |
  Kemi (Suomi, 1940)   Luulaja (Ruotsi, 1950)   Zagreb (Kroatia, 1971)   Anchorage (Alaska, USA, 1969) :   Quetzaltenango (Guatemala, 1999)   Gaza (Palestiina, 2001) 
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Tromssan kunnan kotisivut (englanniksi) (norjaksi) (venäjäksi)
Tromssan yliopisto
Tromssa matkakohteena
Yliopiston museon sivut
Polarmuseo
Tromssan läänin kunnat
Bardu
Dyrøy
Gratangen
Harstad
Ibestad
Kaivuono (Kåfjord)
Kalsa (Karlsøy)
Kierua (Skjervøy)
Kvæfjord
Lavangen
Målselv
Naavuono (Kvænangen)
Omasvuono (Storfjord)
Paatsivuono (Balsfjord)
Raisi (Nordreisa)
Raisivuono (Sørreisa)
Salangen
Senja
Tjeldsund
Tromssa
Yykeä (Lyngen)
Norjan läänit | Norja
Tromssan historiallinen satama-alue.
Kirstjen Nielsen

| Kirstjen Nielsen |
| --- | --- |

Yhdysvaltain 6. kotimaan turvallisuuden ministeri
 6. joulukuuta 2017 – 10. huhtikuuta 2019  
Presidentti:  Donald Trump
Edeltäjä:  John F. Kelly
Seuraaja:  Alejandro Mayorkas
Henkilötiedot
Syntynyt: 14. toukokuuta 1972 (ikä 52) Colorado Springs, Colorado, Yhdysvallat
Tiedot
Tutkinnot:  Georgetownin yliopisto Virginian yliopisto
Kirstjen Michele Nielsen (s. 14. toukokuuta 1972) on yhdysvaltalainen juristi ja turvallisuuspoliittinen asiantuntija, joka toimi maansa kotimaan turvallisuuden ministerinä joulukuusta 2017 huhtikuuhun 2019. Presidentti Donald Trump nimitti syksyllä 2017 Nielsenin ehdokkaakseen uudeksi kotimaan turvallisuuden ministeriksi tehtävää alun perin hoitaneen John F. Kellyn siirryttyä Valkoisen talon kansliapäälliköksi. Senaatti vahvisti nimityksen 5. joulukuuta 2017, ja Nielsen astui virkaansa seuraavana päivänä. Nielsen erosi tehtävästä huhtikuussa 2019.
Aiemmin Nielsen on työskennellyt useissa turvallisuusalan asiantuntijatehtävissä George W. Bushin hallinnossa, kyberuhkiin keskittyneenä konsulttina perustamassaan Sunesis Consulting -yrityksessä sekä viimeksi Trumpin hallituksessa kotimaan turvallisuuden ministeriön kansliapäällikkönä ja Valkoisen talon apulaiskansliapäällikkönä.
Hänen sukunsa on isänsä puolelta tanskalaista ja äitinsä puolelta italialaista alkuperää.
Aiheesta muualla

Kuvia tai muita tiedostoja aiheesta Kirstjen Nielsen Wikimedia Commonsissa
| n k  Kotimaan turvallisuuden ministerit |
| --- | --- | --- |
|  Ridge  Loy (vt.)  Chertoff  Napolitano  Beers (vt.)  Johnson  Kelly  Duke (vt.)  Nielsen  McAleenan (vt.)  Wolf (vt.)  Gaynor (vt.)  Pekoske (vt.)  Mayorkas  |  Ridge  Loy (vt.)  Chertoff  Napolitano  Beers (vt.)  Johnson  Kelly  Duke (vt.)  Nielsen  McAleenan (vt.)  Wolf (vt.)  Gaynor (vt.)  Pekoske (vt.)  Mayorkas  |  |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Muut:  SNAC
Hanna Kinnunen

| Hanna Kinnunen> Henkilötiedot |
| --- | --- |
Syntynyt: 8. heinäkuuta 1980 (ikä 44) Oulu
Ammatti:  näyttelijä, laulaja, radiojuontaja
Muusikko
Taiteilijanimi:  Hanna B, Hanna
Laulukielet:  suomi
Aktiivisena:  2001–
Tyylilajit:  pop, R&B
Levy-yhtiöt:  2Fly Entertainment
  [ Muokkaa Wikidatassa ] [ ohje ]  
Hanna Maria Kinnunen  (o.s. Karjalainen, s. 8. heinäkuuta 1980 Oulu) on suomalainen näyttelijä, muusikko ja juontaja. Hän tuli tunnetuksi 2000-luvun alkupuolella rooleistaan elokuvassa Levottomat 3 sekä saippuasarjassa Salatut elämät. Kinnunen on valmistunut filosofian maisteriksi Jyväskylän yliopistosta. Pääaineenaan hän on opiskellut puheviestintää.
Kinnunen on naimisissa oululaissyntyisen miehensä kanssa. He avioituivat vuonna 2008. Kinnunen on kahden lapsen äiti.
Ura > Näyttelijänä

Kinnunen tuli tunnetuksi vuonna 2003 voitettuaan Haluatko filmitähdeksi? -kilpailun. Kilpailun voittajalle luvattiin palkinnoksi näkyvä rooli Levottomat 3 -elokuvassa. Kinnunen näytteli vuonna 2004 valmistuneessa elokuvassa, mutta hänen roolinsa oli luvattua pienempi. Tätä ennen Kinnunen oli näytellyt jo pienessä sivuosassa elokuvassa Rölli ja metsänhenki vuonna 2001.
Kinnunen tuli vuonna 2006 mukaan MTV3:n päivittäisdraamasarjaan Salatut elämät, jossa hän esitti Laura Kivirannan puheliasta ja utelevaa serkkua Salla Taalasmaata (ent. Tervajoki, Laitela, ja Mattila-Taalasmaa, o.s. Mattila). Roolihahmon luultiin kuolleen sarjassa kevään 2009 viimeisessä jaksossa ravintolan räjähdyksessä, mutta Salla heräsikin eloon ruumishuoneella. Kinnunen jätti sarjan toukokuussa 2009 raskautensa vuoksi, ja hänen roolihahmonsa Salla poistui tv-esityksissä tammikuussa 2010. Hahmo nähtiin spin-off-sarjassa Pihlajasatu, joka esitettiin kesällä 2018. Hahmo palasi runkosarjaan vuonna 2019 kevään päätösjaksossa.
Ura > Muusikkona

Kinnunen on myös levyttänyt R&B-tyylistä musiikkia artistinimellä Hanna B. Hän voitti keväällä 2009 esitetyn Biisikärpänen-viihdeohjelman toisen kauden avausjakson, jossa julkisuuden henkilöt kisasivat toisiaan vastaan. Kinnunen on suunnitellut uutta musiikkialbumia. Vuonna 2015 hän julkaisi kappaleen "Hautaudun". 
 Vuonna 2024 hän voitti Tähdet, tähdet -esiintymiskilpailun 8. esityskauden
.
Ura > Toimittajana ja juontajana

Kaiken muun lisäksi Hanna Kinnunen on työskennellyt muun muassa Yle Uutisissa toimittajana vuosina 2004–2014 ja Yle Puheessa vuosina 2014–2016. Helmikuussa 2016 hän siirtyi Yle Puheesta Radio Aallon juontajaksi. Vuoden 2020 alussa Kinnunen aloitti uuden Aito Iskelmä -radiokanavan juontajana.
Hän vieraili huhtikuussa 2017 Heikoin lenkki -viihdeohjelman uusissa jaksoissa ja voitti muita julkisuuden henkilöitä vastaan käydyn kisan.
Ura > Kirjailijana

Kinnunen on kirjoittanut kirjan Valtavan ihana – Havaintoja naisen kehosta ja kiloista yhdessä yhdessä musiikkipromoottori Aino-Kuutamo Uusitorpan kanssa. Teoksessa äänessä ovat myös eri asiantuntijat, jotka avaavat näkökulmia naisen kehosuhteeseen. Kinnunen muistelee kirjassa epämiellyttävää temppua Haluatko filmitähdeksi? -ohjelmassa.
Ura > Kunnallispolitiikkaan

Kinnunen oli kuntavaaleissa 2017 Vihreän liiton ehdokkaana Nurmijärvellä ja tuli valituksi 90 äänellä.
Filmografia

Rölli ja metsänhenki – Menninkäiskyläläinen, 2001
Haluatko filmitähdeksi? – Hanna Karjalainen, 2003
Levottomat 3 – Helena, 2004
Salatut elämät – Salla Taalasmaa, (o.s. Mattila), 2006–2010, 2019, 2020–
Biisikärpänen – Hanna Karjalainen, 2009
Heikoin lenkki - Hanna Kinnunen 2017
Pihlajasatu – Salla Laitela, 2018
Diskografia > Albumit

Mitä sä mun sydämellä (2004)
Aiheesta muualla

Hanna Karjalainen Internet Movie Databasessa. (englanniksi)
Noin 200 kiloa laihduttaneet Hanna Kinnunen ja Aino-Kuutamo Uusitorppa: Enää emme laske kaloreita
| --- | --- |
Auktoriteettitunnisteet: Taiteenala :  MusicBrainz
Elämä 3.0, ihmisyys tekoälyn aikakaudella

| Elämä 3> 0, ihmisenä oleminen tekoälyn aikakaudella.Life 3.0 |
| --- | --- |

Alkuperäisteos
Kirjailija:  Max Tegmark
Kieli:  englanti
Genre:  tietojenkäsittelytiede
Kustantaja:  Knopf
Julkaistu:  2017
Ulkoasu:  sidottu
Sivumäärä:  280
ISBN:  978-1-101-94659-6
Suomennos
Suomentaja:  Kimmo Pietiläinen
Kustantaja:  Terra Cognita
Julkaistu:  2018
Ulkoasu:  nidottu
Sivumäärä:  395
ISBN:  789525697896
Löydä lisää kirjojaKirjallisuuden teemasivulta
Elämä 3.0 (engl. Life 3.0) on kosmologi Max Tegmarkin vuonna 2017 ilmestynyt kirja, joka käsittelee tekoälyä ja sen vaikutuksia ihmisyyteen ja Maapallon elämään. Teoksen on suomentanut Kimmo Pietiläinen ja julkaissut suomeksi Terra Cognita vuonna 2018.
Aiheesta muualla

Kirja kustantajan sivuilla.
Timo Paukku: Helsingin Sanomat 19.10.2018.
Esteban Ocon

| Esteban Ocon |
| --- | --- |

Henkilötiedot
Koko nimi:  Esteban Ocon
Syntynyt: 17. syyskuuta 1996 (ikä 28) Évreux, Ranska
Kansalaisuus:   Ranska
Formula 1 -ura
Auton numero:  31
Aktiivivuodet:  2016–2018, 2020–
Nykyinen talli:  Haas (2025–)
Talli(t):  Manor (2016) Force India (2017–2018) Force India (2018) Renault (2020) Alpine (2021-2024)
Kilpailuja:  156
Maailman­mestaruuksia:  0
Voittoja:  1
Palkintosijoja:  4
Paalupaikkoja:  0
Nopeimpia kierroksia:  1
MM-pisteitä:  445
Ensimmäinen kilpailu:  Belgian GP 2016
Ensimmäinen voitto:  Unkarin GP 2021
Viimeisin voitto:  Unkarin GP 2021
Sijoitus kaudella 2024:  14. (23 p.)
Aiheesta muualla
www.esteban-ocon.com
Esteban Ocon (s. 17. syyskuuta 1996 Évreux, Normandia, Ranska) on ranskalainen rata-autoilija.
Ocon on vuoden 2014 Euroopan Formula 3 mestaruussarjan ja vuoden 2015 GP3-sarjan mestari. Ocon on kuulunut Mercedeksen junioriohjelmaan. Kaudella 2017 ja 2018 hän kilpaili Formula 1 -sarjassa Force Indian kilpakuljettajana. Ocon oli Mercedeksen tehdastallin testikuljettaja kaudella 2019. Kaudella 2020 hän ajoi Renault’n kilpakuljettajana ja kaudesta 2021 alkaen hän on ajanut Alpinen F1-tallin kilpakuljettajana.
Ura

Ocon aloitti uransa karting-sarjoissa vuonna 2006. Vuonna 2011 hän voitti Ranskan KF3 -luokan mestaruuden. Vuonna 2012 hän siirtyi kilpailemaan Eurocup Formula Renault -sarjaan, jossa hän ajoi suomalaisessa Koiranen Motorsport -tallissa. Hän saavutti kauden aikana yhden kolmossijan sijoittuen sarjan 14:nneksi. Samana vuonna hän ajoi Formula Renault Alps -sarjassa sijoittuen sarjan seitsemänneksi. Vuonna 2013 Ocon jatkoi Eurocup -sarjassa voittaen kaksi kilpailua sijoittuen loppupisteissä kolmanneksi. Samana vuonna hän ajoi Formula Renault NEC -sarjassa voittaen yhden kilpailun.
Vuonna 2014 Ocon kilpaili Euroopan Formula 3 mestaruussarjassa saavuttaen yhdeksän voittoa, 15 paalupaikkaa ja seitsemän nopeinta kierrosta voittaen sarjan mestaruuden. Samana vuonna hän ajoi neljä kilpailua Formula Renault 3.5 -sarjassa saavuttaen kaksi pistettä.
Kaudella 2015 Ocon kilpaili GP3 -sarjassa ajaen ART Grand Prix -tallissa. Hän otti ainoan voittonsa sarjassa debyyttikilpailussaan Barcelonassa. Kauden aikana Ocon saavutti kolme paalupaikkaa ja ajoi tasaisia kilpailuja ollen 11 peräkkäisessä kilpailussa palkintokorokkeella, joista hän ajoi yhdeksässä toiseksi ja kahdessa kolmanneksi. Lopulta Ocon varmisti kauden päätöskilpailussa Abu Dhabissa sarjan mestaruuden kahdeksan pisteen erolla toiseksi sijoittuneeseen Luca Ghiottoon.
Ura > DTM (2015–2016)

Toukokuussa 2015 Mercedes-Benz otti Oconin testi- ja varakuljettajakseen DTM -sarjaan. Kauden viimeisenä kilpailuviikonloppuna Hockenheimringillä Ocon ajoi perjantain harjoituksissa Mücke Motorsportin Daniel Juncadellan sairastuttua.
Kaudella 2016 Ocon kilpaili sarjassa Mercedeksen kuljettajana ART Grand Prix -tallissa. Kymmenen osakilpailun jälkeen hän jätti kauden kesken kilpaillakseen Formula 1 -sarjassa. Hänen paras sijoituksensa oli Zandvoortissa ajettu 9:s sija.
Formula 1 -ura

Ocon liittyi Lotuksen nuorten kuljettajien kehitysohjelmaan vuonna 2010. Voitettuaan F3-sarjan mestaruuden kaudella 2014 Ocon ajoi kaksipäiväisen testin Lotuksen E20 -autolla Valenciassa. Marraskuussa hän pääsi ajamaan Abu Dhabin GP:n vapaissa harjoituksissa toista Lotuksen autoa. Oconin yhteistyö tallin kanssa kuitenkin päättyi sen jälkeen.
Toukokuussa 2015 Barcelonassa ajetuissa testeissä Ocon ajoi Force Indian autoa Mercedes kytköstensä ansiosta. Kauden päätteeksi Mercedes otti Oconin talliinsa tarkemmin määrittelemättömäksi juniorikuljettajaksi.
Helmikuussa 2016 Ocon vahvistettiin F1-sarjaan palaavan Renault’n viralliseksi testi- ja varakuljettajaksi. Hänen sopimuksensa Mercedeksen kanssa pysyi kuitenkin voimassa, eli hän oli Renault’lla ”lainassa”. Ocon ajoi kauden alkupuolella neljissä vapaissa harjoituksissa toista Renault’n autoa.
Formula 1 -ura > Manor (2016)

Elokuussa 2016 Oconin ilmoitettiin siirtyvän Manorin kilpakuljettajaksi Rio Haryanton tilalle Belgian GP:stä lähtien. Hän valitsi pysyväksi auton numerokseen 31. Ocon ajoi F1-debyytissään 16:nneksi. Hän ei sijoittunut yhdeksässä kilpailussa kertaakaan pisteille. Parhaaksi sijoitukseksi jäi Brasiliassa ajettu 12:s sija.
Formula 1 -ura > Force India (2017–2018)

Marraskuussa 2016 Force India ilmoitti Oconin siirtyvän heidän kilpakuljettajakseen monivuotisella sopimuksella kaudesta 2017 alkaen. Heti Australian GP:ssä hän sai uransa ensimmäiset pisteet tulemalla maalin sijalla 10. Myös Kiinassa ja Bahrainissa hän oli kymmenes. Monacossa hän jäi ensimmäistä kertaa pisteittä tällä kaudella ajamalla 12:nneksi. Yhdysvaltain GP:ssä Ocon rikkoi Max Chiltonin ennätyksen ajamalla maaliin 26 kerran peräkkäin uran ensimmäisestä kilpailusta laskien. Brasilian GP:ssä Ocon joutui keskeyttämään ensimmäistä kertaa urallaan kolaroituaan Romain Grosjeanin kanssa, mikä katkaisi hänen 27 peräkkäisen maaliinajetun kilpailun putken. Ocon keräsi kauden aikana 87 pistettä sijoittuen sarjan kahdeksanneksi. Kauden 2018 aikana Ocon ajoi parhaimmillaan neljä kertaa kuudenneksi. Hänen pistesijoituksensa hylättiin Yhdysvaltain osakilpailussa, koska hänen autonsa ei noudattanut sääntöjenmukaista moottorin polttoaineenvirtausta. Brasilian osakilpailusta Ocon muistetaan tilanteesta, jossa hän kolaroi kilpailun johdossa ajaneen Max Verstappenin kanssa, jolloin Verstappen menetti voittonsa Lewis Hamiltonille.
Formula 1 -ura > Renault (2020)

Ocon ei saanut kisakuljettajan paikkaa kaudelle 2019 ja oli tuolloin Mercedeksen testi- ja varakuljettaja. Kaudelle 2020 hän siirtyi Renault’lle Daniel Ricciardon tallikaveriksi. Koronaviruspandemian muuttamalla kaudella Ocon oli useimmiten Ricciardoa hitaampi, ja kärsi muutamia keskeytyksiä teknisiin ongelmiin. Sakhirin Grand Prix’ssa Ocon saavutti ensimmäisen palkintokorokesijansa oltuaan kilpailun toinen.
Formula 1 -ura > Alpine (2021–2024)

Kaudella 2021 Ocon jatkoi tallissa, mutta Renault muutti nimensä ennen kauden alkua Alpineksi. Hänen uudeksi tallikaverikseen tuli Fernando Alonso. Kauden avausosakilpailussa Ocon ei ajanut pisteille ja hän kolaroi kilpailun aikana Sebastian Vettelin kanssa. Emilia-Romagnan kilpailussa hän oli yhdeksäs ja Portugalissa seitsemäs. Kesäkuussa 2021 Ocon teki Alpinen kanssa kauden 2024 loppuun saakka ulottuvan jatkosopimuksen. Unkarin GP:ssä Ocon saavutti F1-uransa ensimmäisen osakilpailuvoiton. Turkin GP:ssä Ocon ajoi kilpailun läpi viimeiselle pistesijalle käymättä kertaakaan varikolla kilpailun aikana. Edellisen kerran tähän oli pystynyt Mika Salo Tyrrell-tallissa Monacon GP:ssä 1997. Qatarin kilpailussa Ocon ajoi viidenneksi. Saudi-Arabian GP:ssä Ocon nousi ennen ensimmäistä uusintalähtöä neljänneksi ja myöhemmin lähdön jälkeen toiseksi. Toiseen uusintalähtöön Ocon lähti ensimmäisenä, mutta putosi nopeasti kolmanneksi ja oli kiinni palkintosijassa, kunnes joutui aivan kilpailun lopussa maaliviivalla Bottaksen ohittamaksi pudoten neljänneksi. Ocon keräsi kauden aikana yhteensä 74 pistettä sijoittuen sarjan 11:nneksi.
Ocon jatkoi tallissa kaudella 2022 ajaen tasaisia pistesijoja parhaana tuloksenaan Japanin GP:n neljäs sija. Ocon keräsi kauden aikana 92 pistettä sijoittuen sarjan kahdeksanneksi päihittäen pisteissä tallikaverinsa Alonson.
Kaudella 2023 Ocon ajoi yhden palkintokorokesijan oltuaan kolmas Monacon GP:ssä. Ocon saavutti kauden aikana 58 pistettä sijoittuen sarjan 12:nneksi. Kaudella 2024 Ocon jatkoi Alpinen kuljettajana saavuttaen uransa ensimmäisen nopeimman kierroksen Yhdysvaltain GP:ssä. São Paulon GP:ssä Ocon onnistui ajamaan sateisissa ja vaihtelevissa olosuhteissa kilpailun toiseksi. Ennen kauden päättävää Abu Dhabin GP:tä ilmoitettiin, että Ocon ei jatka tallin kuljettajana, ja hänet korvasi kilpailussa Jack Doohan. Ocon saavutti kauden aikana 23 pistettä sijoittuen sarjan 14:nneksi.
Kaudella 2025 Ocon ajaa Haas-tallin kuljettajana.
Formula 1 -ura > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Lotus | AUS   | MAL   | BHR   | CHN   | ESP   | MON   | CAN   | AUT   | GBR   | GER   | HUN   | BEL   | ITA   | SIN   | JPN   | RUS   | USA   | BRA   | ABU TD |  |  |  |  |  | – | – |
| 2016 | Renault | AUS   | BHR   | CHN   | RUS   | ESP TD | MON   | CAN   | EUR   | AUT   | GBR TD | HUN TD | GER TD |  |  |  |  |  |  |  |  |  |  |  |  | 0 | 23. |
| 2016 | Manor |  |  |  |  |  |  |  |  |  |  |  |  | BEL 16 | ITA 18 | SIN 18 | MAL 16 | JPN 21 | USA 18 | MEX 21 | BRA 12 | ABU 13 |  |  |  | 0 | 23. |
| 2017 | Force India | AUS 10 | CHN 10 | BHR 10 | RUS 7 | ESP 5 | MON 12 | CAN 6 | AZE 6 | AUT 8 | GBR 8 | HUN 9 | BEL 9 | ITA 6 | SIN 10 | MAL 10 | JPN 6 | USA 6 | MEX 5 | BRA Kesk. | ABU 8 |  |  |  |  | 87 | 8. |
| 2018 | Force India | AUS 12 | BHR 10 | CHN 11 | AZE Kesk. | ESP Kesk. | MON 6 | CAN 9 | FRA Kesk. | AUT 6 | GBR 7 | GER 8 | HUN 13 |  |  |  |  |  |  |  |  |  |  |  |  | 49 | 12. |
| 2018 | Force India |  |  |  |  |  |  |  |  |  |  |  |  | BEL 6 | ITA 6 | SIN Kesk. | RUS 9 | JPN 9 | USA DSQ | MEX 11 | BRA 14 | ABU Kesk. |  |  |  | 49 | 12. |
| 2020 | Renault | AUS C | AUT 8 | STY Kesk. | HUN 14 | GBR 6 | ANI 8 | ESP 13 | BEL 5 | ITA 8 | TUS Kesk. | RUS 7 | EIF Kesk. | POR 8 | EMI Kesk. | TUR 11 | BHR 9 | SKR 2 | ABU 9 |  |  |  |  |  |  | 62 | 12. |
| 2021 | Alpine | BHR 13 | EMI 9 | POR 7 | ESP 9 | MON 9 | AZE Kesk. | FRA 14 | STY 14 | AUT Kesk. | GBR 9 | HUN 1 | BEL 7 | NED 9 | ITA 10 | RUS 14 | TUR 10 | USA Kesk. | MXC 13 | SÃP 8 | QAT 5 | SAU 4 | ABU 9 |  |  | 74 | 11. |
| 2022 | Alpine | BHR 7 | SAU 6 | AUS 7 | EMI 14 | MIA 8 | ESP 7 | MON 12 | AZE 10 | CAN 6 | GBR Kesk. | AUT 56 | FRA 8 | HUN 9 | BEL 7 | NED 9 | ITA 11 | SIN Kesk. | JPN 4 | USA 11 | MXC 8 | SÃP 8 | ABU 7 |  |  | 92 | 8. |
| 2023 | Alpine | BHR Kesk. | SAU 8 | AUS 14† | AZE 15 | MIA 9 | EMI C | MON 3 | ESP 8 | CAN 8 | AUT 147 | GBR Kesk. | HUN Kesk. | BEL 8 | NED 10 | ITA Kesk. | SIN Kesk. | JPN 9 | QAT 7 | USA Kesk. | MXC 10 | SÃP 10 | LVG 4 | ABU 12 |  | 58 | 12. |
| 2024 | Alpine | BHR 17 | SAU 13 | AUS 16 | JPN 15 | CHN 11 | MIA 10 | EMI 14 | MON Kesk. | CAN 10 | ESP 10 | AUT 12 | GBR 16 | HUN 18 | BEL 9 | NED 15 | ITA 14 | AZE 15 | SIN 13 | USA 18 | MXC 13 | SÃP 2 | LVG 17 | QAT Kesk. | ABU   | 23 | 14. |
| 2025 | Haas | AUS   | CHN   | JPN   | BHR   | SAU   | MIA   | EMI   | MON   | ESP   | CAN   | AUT   | GBR   | BEL   | HUN   | NED   | ITA   | AZE   | SIN   | USA   | MXC   | SÃP   | LVG   | QAT   | ABU   | - | - |
Formula 1 -ura > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat | Keskeytykset |
| --- | --- | --- | --- | --- | --- | --- | --- | --- | --- | --- |
| 2016 | Manor-Mercedes | 23. | 9 | 0 | 0 | 0 | 0 | 0 | 0 | 0 |
| 2017 | Force India-Mercedes | 8. | 20 | 87 | 0 | 0 | 0 | 0 | 18 | 1 |
| 2018 | Force India-Mercedes | 12. | 12 | 29 | 0 | 0 | 0 | 0 | 6 | 3 |
| 2018 | Force India-Mercedes | 12. | 9 | 20 | 0 | 0 | 0 | 0 | 4 | 2 |
| 2020 | Renault | 12. | 17 | 62 | 0 | 1 | 0 | 0 | 10 | 4 |
| 2021 | Alpine-Renault | 11. | 22 | 74 | 1 | 1 | 0 | 0 | 15 | 3 |
| 2022 | Alpine-Renault | 8. | 22 | 92 | 0 | 0 | 0 | 0 | 16 | 2 |
| 2023 | Alpine-Renault | 12. | 22 | 58 | 0 | 1 | 0 | 0 | 12 | 6 |
| 2024 | Alpine-Renault | 14. | 24 | 23 | 0 | 1 | 0 | 1 | 5 | 2 |
| Yhteensä (8 kautta) | Yhteensä (8 kautta) | Yhteensä (8 kautta) | 156 | 445 | 1 | 4 | 0 | 1 | 86 | 23 |
Formula 1 -ura > Ennätykset

Eniten perättäisiä maaliin ajettuja kilpailuita uran ensimmäisestä kilpailusta alkaen: 27
Formula 1 -ura > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Belgian GP 2016 |
| 2 | Ensimmäiset MM-pisteet | 10 | Australian GP 2017 |
| 3 | 100 MM-pistettä | 38 | Itävallan GP 2018 |
| 4 | Ensimmäinen palkintosija | 66 | Sakhirin GP 2020 |
| 5 | 200 MM-pistettä | 69 | Emilia-Romagnan GP 2021 |
| 6 | Ensimmäinen voitto | 78 | Unkarin GP 2021 |
| 7 | 300 MM-pistettä | 95 | Espanjan GP 2022 |
| 8 | 100 kilpailua | 100 | Itävallan GP 2022 |
| 9 | 400 MM-pistettä | 124 | Hollannin GP 2023 |
| 10 | Ensimmäinen nopein kierros | 152 | Yhdysvaltain GP 2024 |